

|  |
| --- |
| **FFURFLEN GAIS AM DRWYDDED AROLWG, CADWRAETH A PROSIECT YSTLYMOD** **CAIS AM DRWYDDED I DARFU AR NEU GYMRYD YSTLUMOD, DINISTRIO NEU ATAL MYNEDIAD I UNRHYW FAN Y MAENT YN EI DDEFNYDDIO AR GYFER BRIDIO, LLOCHESU NEU DDIOGELWCH. RHEOLIADAU CADWRAETH CYNEFINOEDD A RHYWOGAETHAU 2017 A DEDDF BYWYD GWYLLT A CHEFN GWLAD 1981 (FEL Y'I DIWYGIWYD)** |

|  |
| --- |
| **MAE HON YN FFURFLEN GAIS AR GYFER:****Trwyddedau arolwg personol (dibenion gwyddonol/addysgol) i:*** darfu ar ystlumod pan fyddant yn clwydo
* dal neu afael mewn ystlumod

**Trwyddedau prosiect penodol (dibenion gwyddonol/addysgol) i:*** ddal neu afael mewn ystlumod
* modrwyo neu farcio ystlumod
* meddiannu ar ystlumod neu ddeilliadau ystlumod dros dro
* ffotograffiaeth, gan gynnwys ffilmio

**Trwyddedau cadwraeth (dibenion cadwraeth) i:*** darfu ar ystlumod pan fyddant yn clwydo
* dal neu afael mewn ystlumod
* rhwystro mynediad i glwyd ystlumod, ei difrodi neu ei dinistrio

Rydym yn anelu i brosesu ceisiadau o fewn 30 diwrnod gwaith o dderbyn yr holl wybodaeth angenrheidiol. Ni allwn sicrhau y byddwn yn ymateb yn gynharach. **C****yn i chi lenwi'r ffurflen gais hon, darllenwch y nodiadau canllaw canlynol:****Llenwi a chyflwyno'r ffurflen hon*** Rhaid i ymgeiswyr allu dangos bod ganddynt ddigon o arbenigedd addas i gyflawni amcanion y gwaith arfaethedig.
* Rhaid ateb pob cwestiwn ar y ffurflen gais hon yn llawn: bydd methu â darparu gwybodaeth ddigonol yn gohirio prosesu eich cais. Dylid atodi unrhyw wybodaeth ychwanegol yr ydych yn dymuno ei darparu ar ddalenni ychwanegol.
* Os ydych yn gwneud cais am drwydded i ddal ystlumod, mewn ffordd nad yw'n cynnwys eu dal â llaw na rhwydi, neu os ydych eisiau modrwyo neu farcio ystlumod, darparwch gynllun prosiect gwyddonol byr gyda'r cais hwn. Gallwn ddarparu templed.
* Os ydych chi'n gwneud cais am drwydded gadwraeth, rhaid darparu datganiad dull i gefnogi eich cais. Rhaid i'r datganiad gynnwys cynlluniau wrth gefn ar gyfer unrhyw ystlumod y deuir o hyd iddynt ar y safle yn ystod y gwaith.
* Gellir dychwelyd y ffurflen hon i'r Tîm Trwyddedu Rhywogaethau:
	+ Trwy e-bost: trwyddedrhywogaeth@cyfoethnaturiolcymru.gov.uk
	+ Trwy'r post: Cyfoeth Naturiol Cymru, Maes y Ffynnon, Penrhosgarnedd, Bangor, LL57 2DW

**Hyd trwyddedau ac adroddiadau*** Fel arfer, caiff trwyddedau ar gyfer dibenion gwyddonol neu addysgol (trwyddedau "arolwg" neu “ymweld â chlwydi”) eu dyroddi am gyfnod o flwyddyn i ddechrau.
* Caiff trwyddedau a adnewyddir eu dyroddi am gyfnod o ddwy flynedd fel arfer, ar yr amod bod adroddiadau trwydded blaenorol wedi eu cyflwyno ar amser.
* Bydd trwyddedau a ddyroddir ar gyfer prosiectau penodol, megis prosiectau ymchwil neu reoli cadwraeth, yn cael eu cyflwyno am oes y prosiect – am fwyafswm o dair blynedd fel arfer.
* Mae’n amod ar unrhyw drwydded a ddyroddir bod adroddiad llawn ar y gwaith a gwblheir o dan drwydded yn cael ei gyflwyno cyn pen pedair wythnos o'r dyddiad y daw’r drwydded i ben. Fe allai methu â gwneud hyn arwain at wrthod ceisiadau yn y dyfodol.
* Gellir gwneud cais am adnewyddu trwydded, gan gynnwys unrhyw addasiadau i rywogaethau, lleoliadau neu weithgareddau, drwy lenwi ffurflen gais adnewyddu.
* Fel arfer, ni fydd modd i ddalwyr trwydded tro cyntaf rhestru asiantau neu gynorthwywyr achrededig ar y drwydded

**Hyfforddwyr, asiantiaid a chynorthwywyr achrededig** * Dim ond hyfforddwyr sydd wedi cwblhau cwrs hyfforddwyr ac sy'n meddu ar y drwydded angenrheidiol sydd â'r hawl i darfu'n gyfreithlon ar ystlumod neu gymryd ystlumod yn benodol ar gyfer hyfforddi gweithwyr ystlumod.
* Caiff gweithwyr ystlumod nad oes ganddynt drwydded fynd gyda gweithiwr ystlumod trwyddedig a phrofiadol wrth iddo ymgymryd â'i weithgareddau trwyddedig arferol, a hynny er mwyn cael profiad. Dylid eu rhestru fel cynorthwywyr ar y drwydded. Cyfrifoldeb deiliad y drwydded yw sicrhau nad yw hyn yn arwain at darfu mwy ar yr ystlumod yn ddiangen.
* Eich cyfrifoldeb chi yw gweithredoedd unrhyw asiantiaid neu gynorthwywyr achrededig a enwir ar eich trwydded.

**Tynnu lluniau o ystlumod*** Nid oes angen trwydded **i dynnu lluniau (gan gynnwys ffilmio)** ystlumod os yw'r lluniau yn rhan gysylltiedig o waith arall trwyddedig ac os nad yw'n tarfu mwy ar yr ystlumod nag y mae'r gwaith trwyddedig yn tarfu arnynt. Mae ffotograffau o'r fath yn cynnwys:
1. tynnu lluniau heb fflach (h.y. defnyddio golau naturiol neu olau artiffisial gwan megis tortsh ddomestig neu LED isel) o ystlumod yn clwydo ac o bobl yn gwneud gwaith trwyddedig yn ac yng nghyffiniau clwydi
2. tynnu lluniau gyda fflach mewn clwydi a safleoedd gaeafu pan nad oes ystlumod yn bresennol yn unig
3. lluniau a dynnir o ystlumod a ddaliwyd mewn trapiau wrth gynnal arolygon

ch) tynnu lluniau gyda fflach o ystlumod unigol i ddibenion adnabod neu grwpiau o ystlumod i ddibenion arolwg, pan fo deiliad y drwydded yn ystyried y byddai hyn yn tarfu llai ar yr ystlumod na gafael ynddynt na'u goleuo am gyfnod maith. Argymhellir mai un ffotograffydd yn unig a ddylai fod yn bresennol ar unrhyw adeg er mwyn tarfu cyn lleied â phosibl ar yr ystlumod. * **Mae'n rhaid cael trwydded benodol** er mwyn tynnu lluniau â fflach mewn clwydi neu safleoedd gaeafu ystlumod, neu er mwyn mynd i glwydi neu safleoedd gaeafu ystlumod i ddiben tynnu lluniau yn bennaf (gan gynnwys ffilmio). Gan fod tarfu ar ystlumod yn benodol i ddibenion tynnu lluniau yn gallu amharu'n fawr ar yr ystlumod, dim ond pan fydd Cyfoeth Naturiol Cymru yn cytuno bod angen clir am y lluniau ac i ffotograffwyr profiadol a all ddangos eu gallu i weithio'n effeithlon gan darfu ar yr ystlumod cyn lleied ag y bo modd y bydd trwyddedau'n cael eu dyroddi.
* Nid yw Cyfoeth Naturiol Cymru'n ystyried ei bod yn angenrheidiol i ymgynghorwyr dynnu lluniau o ystlumod yn eu safleoedd clwydo er mwyn dangos eu presenoldeb mewn adroddiadau arolygon.

**Meddiant*** Os dymunwch wneud cais am drwydded i gadw ystlumod mewn caethiwed yn y tymor hir neu feddu ar sbesimenau ystlumod neu ddeilliadau ystlumod, defnyddiwch y ffurflen gais ar gyfer gwneud cais am drwydded i feddu ar Rywogaethau a Warchodir gan Ewrop.

**Sut y byddwn yn trin eich gwybodaeth**Bydd yr wybodaeth a ddarperir gennych chi yn cael ei phrosesu gan Cyfoeth Naturiol Cymru yn unol ag Egwyddorion Diogelu Data'r GDPR. Bydd hyn yn ein galluogi i brosesu eich cais, monitro cydymffurfiaeth ag amodau unrhyw drwydded, prosesu adnewyddiadau, a chynnal y gofrestr gyhoeddus berthnasol.Byddwn yn prosesu'r wybodaeth yr ydych yn ei rhoi mewn perthynas â'r canlynol: * Ymgynghori â thrydydd partïon sy’n berthnasol ac yn gyfrifol am ymateb i geisiadau ymgynghori gan Cyfoeth Naturiol Cymru i’n galluogi i brosesu eich cais
* Cynnal dadansoddiadau ystadegol, ymchwil a datblygiad ar faterion amgylcheddol
* Darparu gwybodaeth cofrestr gyhoeddus ar gyfer ymholiadau
* Atal ac ymchwilio i ddiffyg cydymffurfio posibl â chyfraith amgylcheddol a chymryd unrhyw gamau dilynol
* Ymateb i geisiadau am wybodaeth o dan Ddeddf Rhyddid Gwybodaeth 2000 a Rheoliadau Gwybodaeth Amgylcheddol 2004

**Hoffem hefyd anfon manylion atoch ynglŷn â phynciau eraill yr ydym o'r farn a allai fod o ddiddordeb i chi megis newyddion Cyfoeth Naturiol Cymru, gwasanaethau sy'n ymwneud â materion amgylcheddol, eich holi am eich adborth am ein gwasanaeth, a mwy o wybodaeth ddefnyddiol.** **Os ydych yn cydsynio i dderbyn gwybodaeth bellach oddi wrthym, ticiwch y blwch canlynol i gadarnhau.** Hoffwn dderbyn gwybodaeth bellach sy'n ymwneud â materion amgylcheddol oddi wrth Cyfoeth Naturiol Cymru □                        **Sylwer y mae’n bosibl y byddwn yn trosglwyddo'r wybodaeth hon i'n hasiantaethau neu gynrychiolwyr er mwyn iddynt ymgymryd â hyn ar ein rhan.** Os oes gennych unrhyw bryderon neu ymholiadau pellach, cysylltwch â: dataprotection@cyfoethnaturiolcymru.gov.uk.  I gael mwy o wybodaeth ynghylch prosesu eich manylion personol, gweler ein tudalen [Datganiad Preifatrwydd.](https://naturalresources.wales/privacy)**Mae’n rhaid dwyn sylw eglur at unrhyw wybodaeth a gynhwysir yn y cais hwn yr ydych yn ystyried ei bod yn gyfrinachol oherwydd rhesymau masnachol neu ddiwydiannol, neu ei bod yn eiddo deallusol yr ymgeisydd.**Yn y ddogfen hon, mae “Cyfoeth Naturiol Cymru” yn golygu Corff Adnoddau Naturiol Cymru a sefydlwyd gan Erthygl 3 Gorchymyn Corff Adnoddau Naturiol Cymru (Sefydlu) 2012. Trosglwyddodd Gorchymyn Corff Adnoddau Naturiol Cymru (Swyddogaethau) 2013 swyddogaethau perthnasol Cyngor Cefn Gwlad Cymru a swyddogaethau Asiantaeth yr Amgylchedd a’r Comisiwn Coedwigaeth yng Nghymru i Gorff Adnoddau Naturiol Cymru.  |
|  |

## RHAN A: Manylion Personol a Phrofiad

|  |
| --- |
| Mae’r holl gwestiynau’n ymwneud â’r sawl a fydd wedi’i enwi ar y drwydded os caniateir y drwydded dan Ddeddf Bywyd Gwyllt a Chefn Gwlad 1981 a Rheoliadau Cadwraeth Cynefinoedd a Rhywogaethau 2017. Yr unigolyn hwnnw a ddylai lenwi'r ffurflen hon a’i llofnodi. Defnyddiwch **LYTHRENNAU BRAS** i'w llenwi. |

**1. GWYBODAETH YMGEISYDD**

|  |  |  |
| --- | --- | --- |
| **Teitl** (Mr/Mrs/Miss/Ms/Dr) | Enwau blaen (yn llawn) | Cyfenw (yn llawn) |
|  |  |  |
| Cyfeiriad Cartref *(gan gynnwys cod post)* |  |
| Rhif Ffôn Cartref |  |
| Rhif Ffôn Symudol |  |
| Cyfeiriad e-bost personol |  |
| Enw Busnes |  |
| Cyfeiriad Busnes (gan gynnwys cod post) |  |
| Cyfeiriad e-bost busnes |  |
| Rhif ffôn neu ffôn symudol y busnes |  |

|  |  |  |  |  |  |  |
| --- | --- | --- | --- | --- | --- | --- |
| Mae angen y drwydded hon ar gyfer: | Personol |  | Busnes (Gwaith) |  | Y ddau |  |

|  |  |  |  |  |
| --- | --- | --- | --- | --- |
| I ba gyfeiriad e-bost y dylem anfon eich trwydded? | Busnes |  | Personol |  |

**2. PWY FYDD YN DARPARU'R ARBENIGEDD YN YSTOD Y GWAITH TRWYDDEDIG?** (TICIWCH Y BLWCH PERTHNASOL)

|  |  |  |  |
| --- | --- | --- | --- |
|  | Ymgeisydd |  | Arall (nodwch fanylion) |

**3.** **EICH PROFIAD A'CH CYMWYSTERAU MEWN PERTHYNAS Â'R RHYWOGAETH DAN SYLW**

1. **Nodwch fanylion am eich cymwysterau a/neu eich profiad chi mewn perthynas â gweithio gyda'r rhywogaeth dan sylw. Cynhwyswch fanylion am unrhyw gyrsiau yr ydych wedi eu mynychu a chyflwynwch gopïau o unrhyw dystysgrifau hyfforddi perthnasol a llyfrau log wedi eu cwblhau i gefnogi eich cais.**

|  |
| --- |
|  |

**Aelodaeth Broffesiynol**

1. **Ydych chi’n aelod o sefydliad proffesiynol (e.e. Sefydliad Siartredig Ecoleg a Rheolaeth Amgylcheddol (CIEEM), Sefydliad Rheoli ac Asesu Amgylcheddol (IEMA) ac ati)?**

|  |  |  |  |  |
| --- | --- | --- | --- | --- |
|  | Ydw |  | Nac ydw | Os **ydych,** nodwch lefel eich aelodaeth:  |

**Trwyddedau Arolwg Rhywogaethau Gwarchodedig**

1. **A oes gennych chi drwydded ar lefel debyg gan Natural England neu Scottish Natural Heritage ar gyfer y rhywogaeth hon? Noder y bydd hyn yn cefnogi eich cais, ond nid yw’n golygu’n awtomatig y cewch drwydded gan Cyfoeth Naturiol Cymru.**

[ ] Oes

[ ]  Nac oes

|  |
| --- |
| **Os ydych wedi ateb ‘Oes’, nodwch lefel y drwydded a'r nifer o flynyddoedd rydych chi wedi dal y drwydded hon yn weithredol** |
|  |

**Canolwyr**

1. **Rhaid darparu un ai ddau ganolwr neu gael cydlofnod hyfforddwr ystlumod cofrestredig ar eich cais**

Darparwch enw dau ganolwr sy'n unigolion sy'n gyfarwydd â'ch gwaith. Rhaid i’r ddau allu rhoi sôn am eich profiad o weithio gyda'r rhywogaeth berthnasol a'ch gallu i ddefnyddio'r dulliau a'r offer yr ydych wedi eu cynnig. Yn ddelfrydol, dylai eich canolwyr fod wedi dal trwydded debyg o fewn y ddwy flynedd ddiwethaf a dylai fod ganddynt brofiad o'ch gwaith am o leiaf un tymor arolwg. Nodwch mai dim ond **un** geirda o'r cwmni rydych yn gweithio iddo ar hyn o bryd y gallwn ei dderbyn.

Mae angen cwblhau pob cyfeiriad ar y ffurflen gyfeirio a rhaid iddo allu cadarnhau'r canlynol:

1. eu gwybodaeth o brofiad yr ymgeisydd yn y math hwn o waith, gan gynnwys y defnydd o unrhyw offer
2. unrhyw wybodaeth bersonol a allai fod ganddynt o'r gofal a gymerir gan yr ymgeisydd yn ystod y math hwn o waith, i osgoi niwed diangen neu aflonyddwch i fywyd gwyllt
3. eu profiad eu hunain yn y maes hwn.
4. nifer y blynyddoedd mae wedi adnabod a gweithio gyda’r ymgeisydd

**Cymeradwyaeth hyfforddwr ystlumod cofrestredig**

Mae eich cais wedi ei gymeradwyo gan hyfforddwr ystlumod cofrestredig ac mae ef/hi wedi llenwi'r adran berthnasol yn Rhan C o'r ffurflen hon.





**4. CEISIADAU ASIANT / CYNORTHWY-YDD ACHREDEDIG**

**Asiant achrededig** yw unigolyn sydd â chymwysterau addas er mwyn ymgymryd â gwaith dan drwydded heb oruchwyliaeth bersonol deiliad y drwydded. Er mwyn gwneud y gwaith, rhaid bod ganddo/ganddi lythyr wedi ei lofnodi gan ddeiliad y drwydded yn ei benodi/phenodi fel asiant achrededig o'r drwydded i ddiben y drwydded. Deiliad y drwydded sy'n llwyr gyfrifol am yr holl waith a wneir o dan y drwydded bob amser.

Cyflogir **cynorthwy-ydd** gan ddeiliad y drwydded i weithio o dan ei oruchwyliaeth bersonol uniongyrchol bob amser. Os bydd asiant, cynorthwy-ydd neu helpwr achrededig yn torri amodau'r drwydded, gallai arwain at ddiddymu eich trwydded. Os ydych chi'n bwriadu cyflogi asiantiaid achrededig, nodwch pa waith y byddant yn ei wneud a'u profiad perthnasol. Nodwch eu henwau a'u cyfeiriadau llawn.

**A. Os ydych chi'n bwriadu cyflogi asiantiaid achrededig, nodwch eu henwau llawn a'u cyfeiriadau**.

|  |  |  |
| --- | --- | --- |
| **Enw** | **Cyfeiriad Post** | **Cyfeiriad E-bost** |
|  |  |  |

**B. Os ydych chi'n cynnig cyflogi cynorthwywyr, nodwch eu henwau llawn a'u cyfeiriadau.**

|  |  |  |
| --- | --- | --- |
| **Enw** | **Cyfeiriad Post** | **Cyfeiriad E-bost** |
|  |  |  |

**5.TROSEDD YN ERBYN BYWYD GWYLLT?**

Ydych chi neu eich asiantiaid neu gynorthwywyr achrededig wedi eich cael yn euog o drosedd yn erbyn bywyd gwyllt?





|  |
| --- |
| Os DO, nodwch fanylion gan gynnwys enw'r person |
|

#### RHAN B: Manylion y Cais

**6. Trwydded Arolwg Bersonol**

Ticiwch bob blwch perthnasol i ddangos y gwaith yr ydych yn dymuno ei gyflawni.

**A. YMWELD Â CHLWYDI HAF NEU GLWYDI DROS DRO (gan gynnwys archwilio blychau ystlumod)**

Fel arfer, ni chaniateir trwydded i afael mewn ystlum pedol gan nad oes angen gwneud hyn i’w hadnabod. Bydd angen cyflwyno cyfiawnhad ychwanegol os ydych angen gafael mewn ystlumod pedol.

Mae gan y rhai sydd â thrwydded i afael mewn ystlumod yr hawl i afael ynddynt ar sail rhesymau lles, lle byddai’r ystlum fel arall mewn perygl o gael anaf, er enghraifft symud ystlum oddi ar safle lle gwneir gwaith adeiladu ar y pryd, lle mae’n well ei symud ymaith na gadael iddo hedfan i ffwrdd ar ei liwt ei hun.

|  |  |
| --- | --- |
|  | Tarfu ar ystlumod heb afael ynddynt |
|  |  |  |
|  | Tarfu ar ystlumod a'u cymryd â llaw i'w hadnabod a'u rhyddhau |
|  |  |  |
|  | Tarfu ar a chymryd ystlumod â rhwyd law statig mewn clwydi a'r tu allan i fynedfeydd clwydi i'w hadnabod a'u rhyddhau |

**B. YMWELD Â GAEAFLEOEDD YSTLUMOD**

|  |  |
| --- | --- |
|  | Tarfu ar ystlumod sy'n gaeafgysgu heb afael ynddynt |
|  |  |  |
|  | Tarfu ar ystlumod sy'n gaeafgysgu a'u cymryd â llaw i'w hadnabod a'u rhyddhau  |

Nodyn – Fel arfer, ni chaiff trwyddedau eu rhoi ar gyfer gafael mewn ystlumod sy’n gaeafgysgu. Rhowch wybodaeth ychwanegol i ategu’r cais/prosiect.

**C ARCHWILIO BLYCHAU YSTLUMOD YN UNIG**

Os mai hyfforddiant yn ymwneud ag archwilio blychau ystlumod yn unig a gawsoch, mae modd rhoi trwydded sy’n caniatáu ichi ymweld â blychau ystlumod yn unig.

|  |  |
| --- | --- |
|  | Tarfu ar ystlumod mewn blychau ystlumod heb afael ynddynt. |
|  |  |  |
|  | Tarfu ar ystlumod a’u tynnu o’u blychau â llaw ar gyfer eu hadnabod yn unig, ac yna eu rhyddhau  |

**7. Trwyddedau Penodol i Brosiect a Thrwyddedau Cadwreath**

**A. MODRWYO A MARCIO YSTLUMOD**

|  |  |
| --- | --- |
|  | Cymryd ystlumod er mwyn eu modrwyo neu eu marcio fel rhan o astudiaeth wyddonol neu raglen gadwraeth |
|  |  |  |
|  | Cymryd ystlumod er mwyn archwilio modrwy neu farc fel rhan o astudiaeth wyddonol neu raglen gadwraeth |
|  |  |  |
|  | Cymryd ystlumod er mwyn gosod tag radio fel rhan o astudiaeth wyddonol neu raglen gadwraeth |

**B. CYMRYD YSTLUMOD GAN DDEFNYDDIO DULLIAU ANGHONFENSIYNOL**

|  |  |
| --- | --- |
|  | Trap telyn |
|  |  |  |
|  | Rhwyd niwl  |
|  |  |  |
|  | Defnyddio magl uwchsonig |
|  |  |  |
|  | Eraill (nodwch os gwelwch yn dda) |

**C GWAITH AR GLWYDI YSTLUMOD I DDIBENION CADWRAETH (heb gynnwys annedd-dai)**

Os ydych am wneud cais am drwydded i rwystro mynediad i glwyd ystlumod, ei difrodi neu ei dinistrio, rhowch ddisgrifiad cryno a chyfiawnhad dros y prosiect, gan nodi’r pwrpas a’r dulliau a ddefnyddir. Ni all Cyfoeth Naturiol Cymru (CNC) ddyroddi trwydded ar gyfer y gwaith hwn oni bai mai cadwraeth tymor hir yw prif bwrpas amharu ar glwyd ystlumod. Cewch ddarparu dogfennau ategol ar wahân lle bo angen. Gallwn ddarparu templed Datganiad Dull.

|  |  |
| --- | --- |
|  | Tarfu ar ystlumod heb afael ynddynt. |
|  |  |  |
|  | Cymryd ystlumod gyda llaw neu rwyd i’w rhyddhau |
|  |  |  |
|  | Cymryd ystlumod drwy ddull arall (bydd angen nodi a darparu manylion yn y Datganiad Dull) |
|  |  |  |
|  | Rhwystro mynediad i glwyd ystlumod |
|  |  |  |
|  | Difrodi clwyd ystlumod |
|  |  |  |
|  | Dinistrio clwyd ystlumod |

**8. Tarfu ar Ystlymod, Gafael a’u Cymryd Fel Er Mwyn Tynnu Eu LLyniau**

Nid oes angen trwydded i **dynnu lluniau** ystlumod os yw'r lluniau yn rhan gysylltiedig o waith arall trwyddedig ac os nad yw'n tarfu mwy ar yr ystlumod nag y mae'r gwaith trwyddedig yn tarfu arnynt. Ceir dyroddi trwydded ar gyfer tarfu ar ystlumod i ddibenion tynnu eu lluniau pan fo'r canlyniadau'n cyfrannu'n uniongyrchol at gynyddu ymwybyddiaeth y cyhoedd o ystlumod, megis i'w cyhoeddi neu ar gyfer y teledu. Nodwch fanylion am y math o dynnu lluniau neu ffilmio a wneir, effaith hyn ar yr ystlumod, a sut y bydd y canlyniadau'n cael eu defnyddio. Gweler y nodyn i gael gwybodaeth ynglŷn â pha bryd mae angen trwydded i dynnu lluniau.

|  |  |
| --- | --- |
|  | Tarfu ar ystlumod fel y gellir tynnu eu lluniau. Nodwch fanylion am bwrpas y gwaith hwn isod. |
|  |

**9. Nodwch pa rywogaethau, lleoliadau a chyfnod o amser y dymunwch drwydded ar eu cyfer. Sylwch fod yn**

**rhaid darparu cyfiawnhad cyn y bydd trwyddedau'n cael eu dyroddi ar gyfer ystlumod pedol mwyaf a lleiaf.**

|  |  |  |
| --- | --- | --- |
| **Rhywogaeth** | **Lleoliadau (Pob Lleoliad yng Nghymru neu Leoliadau Penodol)** | **Cyfnod** |
|  |  |  |

**10. Ydych chi'n rhoi caniatâd i Gyfoeth Naturiol Cymru ymgynghori â grwpiau rhywogaethau neu grwpiau**

**cadwraeth i gaeleu barn ar eich cais?**

**



**11. Gallai Cyfoeth Naturiol Cymru fod eisiau monitro'r gwaith yr ydych yn ei wneud. A yw'r perchennog neu'r**

**meddiannwr yn barod i adael i aelodau staff Cyfoeth Naturiol Cymru gael mynediad i safle eich gwaith i'r diben**

**hwn?**





**12. Gan fod eich cais yn ymwneud â Rhywogaeth a Warchodir gan Ewrop, cadarnhewch y ffordd y byddwch**

**yn sicrhau na fydd eich camau arfaethedig yn effeithio’n andwyol ar gynnal statws cadwraeth ffafriol**

**poblogaeth y rhywogaeth dan sylw o fewn eu cynefin naturiol. Hefyd, darparwch ddatganiad sy'n nodi pam**

**nad oes unrhyw ddewis boddhaol arall ar wahân i ddyroddi’r drwydded hon i ganiatáu’r gweithgareddau**

**arfaethedig**.

|  |
| --- |
|  |

RHAN C: Datganiad

RHYBUDD: Gall Cyfoeth Naturiol Cymru addasu neu ddiddymu unrhyw drwydded a ddyroddir, ond ni wneir hyn heb reswm da. Mae’n debygol y bydd unrhyw drwydded a ddyroddir yn cael ei diddymu ar unwaith pe darganfyddir bod gwybodaeth ffug neu anghywir wedi’i darparu ar y ffurflen hon neu ar unrhyw un neu rai o’r amgaeëdigion a wnaeth arwain at ddyroddi trwydded.

Dylai ymgeiswyr nodi ei bod yn drosedd dan Adran 17 Deddf Bywyd Gwyllt a Chefn Gwlad 1981 a dan Reoliad 59 Rheoliadau Cadwraeth Cynefinoedd a Rhywogaethau 2017 i roi gwybodaeth ffug yn fwriadol ac yn anystyriol er mwyn sicrhau trwydded.

|  |  |
| --- | --- |
| [ ]  | Rwyf yn deall y gallai fod yn drosedd methu â chydymffurfio ag unrhyw amodau a gynhwysir ar unrhyw drwydded a ddyroddir o ganlyniad i’r cais hwn |
| [ ]  | Rwyf wedi darllen y canllawiau ar du blaen y ffurflen hon |
| [ ]  | Rwyf yn datgan bod y manylion a roddir yn y cais hwn a’r dogfennau amgaeedig yn gywir hyd eithaf fy ngwybodaeth a’m cred, ac rwyf yn gwneud cais am drwydded yn unol â’r manylion hyn |
| [ ]  | Pe caniateir trwydded, rwyf yn cytuno i anfon adroddiad ysgrifenedig at Gyfoeth Naturiol Cymru ar y gweithgareddau trwyddedig cyn pen pedair wythnos o'r dyddiad y daw’r drwydded i ben |
| [ ]  | Rwyf yn llwyr ymwybodol o'r risgiau cysylltiedig â'r gynddaredd (*rabies)* ac wedi cael brechiad yn erbyn y gynddaredd yn ôl cyngor Cyfoeth Naturiol Cymru os wyf yn bwriadu gafael mewn ystlumod |

|  |  |
| --- | --- |
| Llofnod | Dyddiad:Click or tap to enter a date. |
| *Ar gyfer ceisiadau electronig, rhowch lofnod electronig uchod neu roi X yn y blwch gyferbyn i gadarnhau eich bod yn cytuno â'r datganiadau uchod.* | [ ]   |
| Enw mewn LLYRHRENNAU BRAS |  |

**RHAN D. Rhestr wirio**

|  |  |
| --- | --- |
|  | Dychwelwch eich ffurflen gais wedi'i chwblhau at fanylion cyswllt canlynol Cyfoeth Naturiol Cymru. Byddai'n well gennym i'r cais gael ei gyflwyno'n electronig os oes modd.  |
| **Tîm Diogelu Rhywogaethau,****Cyfoeth Naturiol Cymru,****Maes y Ffynnon,** **Penrhosgarnedd,** **Bangor,** **LL57 2DW****E-bost:** specieslicence@naturalresourceswales.gov.uk**Ffôn: 03000653000** | **Rhestr wirio cyn cyflwyno'ch cais:** |
| 1. Ffurflen gais a gwblhawyd | ☐ |
| 2. Llyfr log | ☐ |
| 3. Tystysgrifau hyfforddiant (lle bo'n berthnasol) | ☐ |
| 4. Copi o gofrestriad trwydded Natural England / Scottish Natural Heritage (lle bo'n berthnasol)  | ☐ |
| 5. Dau eirda, neu gymeradwyaeth gan hyfforddwr ystlumod cofrestredig  | ☐ |
| 6. Y ffurflen gais wedi'i llofnodi a'i dyddio | ☐ |

**I'W LENWI GAN YR HYFFORDDWR**

Rwyf yn ardystio fy mod i fy hun wedi goruchwylio’r ymgeisydd ac rwyf yn fodlon ei fod ef/ei bod hi yn gymwys i ymgymryd â’r gweithgareddau y gwneir cais amdanynt ar y ffurflen gais hon, ac y dylai dderbyn ei drwydded/ei thrwydded ei hun.

|  |  |
| --- | --- |
| Llofnod | Dyddiad:Click or tap to enter a date. |
| *Ar gyfer ceisiadau electronig, rhowch lofnod electronig uwchben neu roi X yn y blwch gyferbyn i gadarnhau eich bod yn cytuno â'r datganiadau uchod.* | ☐ |
| Enw mewn LLYTHRENNAU BRAS: |